EELNÕU

Perehüvitiste seaduse muutmise seadus

**§ 1. Perehüvitiste seaduses tehakse järgmised muudatused**:

1) paragrahvi 43 lõige 1 muudetakse ja sõnastatakse järgmiselt:

„(1) Kui vanemahüvitise taotlejal, kelle lapse sünni vahe eelmise lapse sünniga on lühem kui kolm aastat, on käesoleva seaduse §-de 39–42 alusel arvutatud ühe kalendrikuu keskmine tulu väiksem kui talle eelmisel korral määratud vanemahüvitise arvutamise aluseks olnud tulu või sellega võrdne, arvutatakse vanemahüvitise suurus varasemast tulust, mida korrigeeritakse Statistikaameti poolt avaldatud eelarveaastale eelnenud aasta teise kvartali keskmise töötasu suuruse muutusega. Määratud vanemahüvitise suurus ei või olla väiksem varasemast määratud vanemahüvitise suurusest.

2) seaduse 5. peatüki 1. jagu täiendatakse §-ga 6311 järgmises sõnastuses:

**„ § 6311. Vanemahüvitise suuruse sidumine Statistikaameti poolt avaldatud eelarveaastale eelnenud aasta teise kvartali keskmise töötasu suuruse muutusega (laste järjestikuse sünni korral ) rakendamine**

Vanemahüvitise suuruse sidumine Statistikaameti poolt avaldatud eelarveaastale eelnenud aasta teise kvartali keskmise töötasu suuruse muutusega rakendamine toimub vastavalt käesoleva seaduse 2026. aasta 1. jaanuaril jõustunud § 43 lõike 1 redaktsioonile alates 2026. aasta 1. jaanuarist.“.

**§ 2. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, 2025

Algatavad Sotsiaaldemokraatliku Erakonna fraktsioon, Jaak Aab, Ester Karuse, Tanel Kiik, Andre Hanimägi, Züleyxa Izmailova 24.09.2025. a.

 *(allkirjastatud digitaalselt)*

Helmen Kütt

Sotsiaaldemokraatliku Erakonna fraktsiooni aseesimees

 *(allkirjastatud digitaalselt)*

 Jaak Aab Ester Karuse

Riigikogu liige Riigikogu liige

 Andre Hanimägi Tanel Kiik

Riigikogu liige Riigikogu liige

Züleyxa Izmailova

Riigikogu liige